Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: a 61/2002. (XII. 29.) GKM rendelethez
Paragraph Index: 2366

b) Amennyiben az ármegállapítási év végén kialakuló tényleges átlagárak 3%-nál nagyobb mértékben térnek el az ármegállapítási év kezdetén az árképletek alapján számított átlagáraktól, a különbséget utólag figyelembe kell venni. A MEH minden évben elvégzi a számításokat, és annak eredményérõl írásban tájékoztatja az érintetteket. 1.3. Inflációkorrekciós tényezõ („X”) Az inflációkorrekciós tényezõ értékére mindig az éves árkorrekció alkalmával — az árjavaslatoknak az ár megállapítója (gazdasági miniszter) számára történõ benyújtása kapcsán — a MEH tesz javaslatot. Javaslata megtételekor a MEH elemzi a társaságok mûködését és a várható folyamatokat. Az „X” értéke minden társaságcsoport, illetve tevékenység esetében lehet azonos, de indokolt esetben a MEH az egyes társaság(csoport)oknál, illetve tevékenységeknél egymástól eltérõ mértékû inflációkorrekciós tényezõre is tehet javaslatot. 1.4. Környezetvédelmi költségnövekmény Az indokolt költségnövekmény megállapításának alapját az egyes erõmûvek által a MEH-hez benyújtott felülvizsgálati kérelmek jelentik. Az egyes erõmûvek indokolt környezetvédelmi költségnövekményét az adott erõmû eladási árainak egyedi megállapításánál kell figyelembe venni az esedékes ármódosítás elõkészítésekor. 1.5. Az átlagárak és a tarifák

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes